এটি অবশ্যই একটি গুরুত্বপূর্ণ ইস্যু যে গোহত্যা, গোমাংস ভক্ষণ এবং সংরক্ষণের একটি বানানো গল্পের ভিত্তিতে একজন বৃদ্ধ মুসলিম ব্যক্তিকে পিটিয়ে হত্যা করা হয়েছে। এটিকেও বলা হয়েছে ‘দুর্ঘটনা’। তাহলে গরুর ছবি দিয়ে বিহার নির্বাচনের সময় বিজেপি যে বিজ্ঞাপনে সমস্ত পত্রিকা ছেয়ে দিয়েছিল, সেটা কি উদ্দেশ্যমূলক ছিল না? তারা তো প্রচার এভাবেই করেছে যে গোহত্যা ঘটলেই ‘হিন্দুত্ব’র ভয়াবহ অবমাননা হবে! গোহত্যাবিরোধী প্রচারণার মূল উদ্দেশ্যই ছিল মুসলমানদের হীন পথে লক্ষ্যবস্তুতে পরিণত করা। কাজেই এই ঘটনাটিকে কোনো অবস্থাতেই ‘বিচ্ছিন্ন’ বা ‘দুর্ঘটনা’ বলার সুযোগ থাকছে না।